**Αξιολόγηση Εργαστηρίου- Συνολική αποτίμηση & αναστοχασμός πάνω στην υλοποίηση - Εκδηλώσεις διάχυσης**

Η αξιολόγηση του προγράμματος υλοποιείται σε όλη τη διάρκειά του. Ως μέθοδος αξιολόγησης προτείνεται η περιγραφική αξιολόγηση η οποία θα εστιάζει στις δεξιότητες ζωής (4Cs), τις ψηφιακές δεξιότητες, αλλά και σε δεξιότητες πλάγιας σκέψης (δημιουργώντας και παράγοντας), οι οποίες αποτελούν κεντρικούς άξονες των Εργαστηρίων Δεξιοτήτων.

Μπορεί να χρησιμοποιηθούν από τους/τις εκπαιδευτικούς φύλλα προόδου των μαθητών/τριών, ρουμπρίκα που αξιολογεί τον βαθμό επιτυχίας στην απόκτηση δεξιοτήτων, υλικό των μαθητών/τριών για τη δημιουργία του ατομικού τους portfolio, παρατηρήσεις και καταγραφές.

Οι μαθητές/τριες μπορούν να χρησιμοποιήσουν τα φύλλα αυτοαξιολόγησης και ετεροαξιολόγησης προκειμένου να αναστοχαστούν σε σχέση με την πρόοδό τους κατά την εμπλοκή τους στα εργαστήρια.

Ως δραστηριότητες διάχυσης, προτείνεται ανάρτηση στην ιστοσελίδα του σχολείου όπως περιγράφεται στο 5ο εργαστήριο. Επίσης, προτείνεται η προβολή των εργαστηρίων στο πλαίσιο εκδηλώσεων του σχολείου, του Συλλόγου Γονέων και Κηδεμόνων και της ευρύτερης τοπικής κοινωνίας (ή στο πλαίσιο διαδικτυακών εκδηλώσεων, εφόσον υπάρχουν περιορισμοί π.χ. λόγω πανδημίας).